Edgeøya

Edgeøya lea orokeahtes suolu Svalbárddas. Dat lea Čohkkaváriid (Spitsbergen) nuorttabealde ja Barentsøya lulábealde. Sullo viidodat lea 5 074 njealjehaskilomehtera mii dahká dan Svalbárdda goalmmádin stuorámus suolun. Sullo nuortabealis lea Edgeøyjøkulen, man nuortaoassi fas gohčoduvvo Stonebreen. Sullo oarjelullioassi lea juhkkojuvvon guovtti sadjai Tjuvfjordeniin, ja dan davábealde lea ges Digerfonna. Sullo lullioasis lea čáhppes ráktogeađgi, mas bohtet namat "Negerfjellet" (368 mmb.), dan davábealde "Negerdalen" ja sullo lulligeahči "Negerpynten" - namat mat eai kánske livččii addon odne. 

Edgeøya lea oassi Nuortalulli-Svalbárdda luondoreseváhtas. Suolu lea dehálaš guovlu jiekŋaguovžžaide, ja doppe leat maid svalbárdabohccot.

Oarjin lea Storfjorden mii earuha Edgeøya Čohkkaváriin. Davvin lea Freemansundet mii earuha Edgeøya Barentsøyas. Davvenuortin lea Olgastretet mii earuha Edgeøya Kong Kars Landas. Nuortin lea Ryke Yseøyane, lullin lea Tusenøyane ja nuortalullin ges Halvmåneøya.

Edgeøyas eai oro olbmot, ja ferte dieđihit Sysselmannenii go johtá doppe. Sullo oarjerittus lea osohahkii vejolašvuohta riŋget mobiltelefuvnnain Sveagruva neahta bokte mii lea 70 km oarjjás.

 Olggobeal liŋkkat 
Edgeøya - Svalbard Images


Kategoriija:Edgeøya
Kategoriija:Svalbárdda sullot